अखील भारतीय पॅरा टेबल टॅनीस उक्ती सर्तीचें उक्तावण काल समाज कल्याण मंत्री सुभाष फळदेसाय आनी दिव्यांग व्यक्ती खातीरचे राज्य आयुक्त गुरुप्रसाद पावसकार आनी मुखेल सोयरे खेळां आनी युवा वेव्हार मंत्री गोविंद गावडे हांचे उपस्थितींत कांपाला वयल्या बहुउद्देशीय इन्डोर मैदानाचेर जालें. दिव्यांक व्यक्ती खातीरचे राज्य आयुक्त कचेरीचे सचीव ताहा हाजीक, गोंय खेळां प्राधिकरणाची संचालक गीता नागवेंकार आनी पर्पल फेस्टाचे समन्वयक सुदेश गावडे उपस्थीत आशिल्ले.
 सर्तींत विवीध राज्यांतल्यान आयिल्ल्या 140 स्पर्धकांनी वांटो घेतला.
 मजगतीं, धारबांदोड्यां आंतरराज्य दिश्टीहीन क्रिकेट सर्त चालू आसा. येजमान गोंया सयत सात राज्यांतल्या पंगडांनी सर्तींत वांटो घेतला. फायनल आयज जातली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 